
 На основание Заповед № 1982/ 05.11.2020 г. на Кмета на Община Враца,

Община Враца обявява процедура за подбор за назначаване на 2 (два) броя служители в звено „Дневен център за пълнолетни лица с увреждания“ на следните длъжности:

I. „Социален работник” – 1 бр., при следните условия:

 1. Описание на длъжността:

Извършва социална оценка, проучва и събира данни за лицата, семействата и близките им; участва при оценка на потребностите и изготвяне на индивидуални планове за лицата за предоставяне на услугата в Дневен център за пълнолетни лица с увреждания; изготвя месечен график, оценки, индивидуални планове за работа и отчети за дейността на звеното; осъществява мерки за социална адаптация и интеграция на лицата, като съдейства за решаването на социалните проблеми.

За допълнителна информация длъжностната характеристика е на разположение в стая № 16 в сградата на Община Враца.
2. Изисквания към кандидатите:

2.1. Да имат висше образование, с минимална образователно-квалификационна степен „Бакалавър” в сферата на социалните и хуманитарните дейности;

2.2. Професионален опит - не се изисква.

Индивидуалната основна заплата за длъжността е в размер от 610.00 лв. до 870.00 лв.
      Брой работни места - 1 бр.

II. „Рехабилитатор” - 1 бр., при следните условия:

 1. Описание на длъжността:

 Изработва оценки за възможностите на лицата в Дневен център за пълнолетни лица с увреждания; извършва процедури, масажи и различни видове манипулации без и с помощта на предоставените му уреди; изготвя индивидуални комплекси с упражнения за провеждане в домашни условия. 


За допълнителна информация длъжностната характеристика е на разположение в стая № 16 в сградата на Община Враца.

Индивидуалната основна заплата за длъжността е в размер от 610.00 лв. до 870.00 лв.

      Брой работни места - 1 бр.

2. Изисквания към кандидатите:

2.1. Да имат висше образование, с минимална образователно-квалификационна степен „Бакалавър” в областта на кинезитерапията и рехабилитацията.

2.2. Професионален опит не се изисква.

III. Необходими документи за кандидатстване:
1. Заявление от кандидата (свободен текст);

2. Автобиография – европейски формат;

3. Заверено копие от диплома за завършено висше образование;

4. Заверено копие от документ, удостоверяващ продължителност на стаж - трудова/служебна книжка;

5. Заверени копия от други видове официални документи, удостоверяващи придобита допълнителна квалификация (ако има такива).

Копията от представените документи трябва да са ясни и четливи, заверени саморъчно от кандидатите с гриф „Вярно с оригинала” и подпис.
IV. Начин на провеждане на подбора:
1.Проверка на съответствието на представените документи с предварително обявените изисквания.

2. Интервю.

        V. Срок и място за подаване на документите:
Документите се подават лично от всеки кандидат, или чрез упълномощено лице, в запечатан непрозрачен плик, върху който се изписва името на кандидата и длъжността, за която кандидатства, точен адрес и телефон за връзка. Документите се подават в сградата на Община Враца, ул. „Стефанаки Савов” № 6, „Център за административно обслужване” – гише „Общо деловодство”, в срок до 17:00 часа на 20.11.2020 г. /включително/.

  VI. Допускане до участие:

1. До участие в подбора не се допускат лица, които не са представили всички необходими документи, или представените документи не удостоверяват изпълнението на изискванията.

2. Списъците с допуснатите и недопуснатите кандидати, както и датата, часът и мястото на провеждане на интервюто ще се обявят на официалния сайт на Община Враца www.vratza.bg. - раздел „Кариери“.

VII. Интервю:

1. Интервюто с допуснатите кандидати ще се проведе в следните направления:

 - познания върху нормативната база, касаеща длъжността;

 - аналитична компетентност;

 - работа в екип; 

 - комуникативна компетентност.

2. На интервюто всеки член на комисията, определена за провеждане на подбора, преценява качествата на всеки кандидат въз основа на неговите отговори съобразно критериите по т. VII.1, по 5-степенна скала, и попълва Оценъчна карта. 

3. Оценката на всеки кандидат от интервюто е средноаритметична от оценките на членовете на комисията.

4. Минималният резултат, при който кандидатът се счита за успешно издържал интервюто, е 4 (четири).


За допълнителна информация: GSM 0882 44 21 21

